CELEX: C2004/251/04
Language: el
Date: 2004-10-09 00:00:00
Title: Υπόθεση C-288/04: Αίτηση εκδόσεως προδικαστικής αποφάσεως, που υπέβαλε το Unabhängiger Finanzsenat, Außenstelle Wien με διάταξή του στις 28 Ιουνίου 2004, στο πλαίσιο της διαφοράς μεταξύ των AB και Finanzamt für den 6., 7. und 15 Bezirk

9.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/3
            
         Αίτηση εκδόσεως προδικαστικής αποφάσεως, που υπέβαλε το Unabhängiger Finanzsenat, Außenstelle Wien με διάταξή του στις 28 Ιουνίου 2004, στο πλαίσιο της διαφοράς μεταξύ των AB και Finanzamt für den 6., 7. und 15 Bezirk
   (Υπόθεση C-288/04)
   (2004/C 251/04)
   Το Unabhängiger Finanzsenat, Außenstelle Wien, με διάταξη της 28ης Ιουνίου 2004, η οποία περιήλθε στη Γραμματεία του Δικαστηρίου στις 6 Ιουλίου 2004, υπέβαλε προς το Δικαστήριο των Ευρωπαϊκών Κοινοτήτων, στο πλαίσιο της διαφοράς μεταξύ των AB και Finanzamt für den 6., 7. und 15 Bezirk, που εκκρεμεί ενώπιόν του, τα ακόλουθα προδικαστικά ερωτήματα:
   
               1.
            
            
               Αποκλείει το άρθρο 13 του Πρωτοκόλλου περί προνομίων και ασυλιών των Ευρωπαϊκών Κοινοτήτων τη φορολόγηση στα κράτη μέλη των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, μόνον εφόσον οι Ευρωπαϊκές Κοινότητες κάνουν χρήση του δικαιώματός τους περί επιβολής φόρου;
            
         
               2.
            
            
               Αποκλείει το άρθρο 16, παράγραφος 2, του Πρωτοκόλλου περί προνομίων και ασυλιών των Ευρωπαϊκών Κοινοτήτων τη φορολόγηση στα κράτη μέλη των αποδοχών, μισθών και λοιπών αμοιβών που καταβάλλουν οι Κοινότητες στους υπαλλήλους και το λοιπό προσωπικό τους, μόνον εφόσον οι υπάλληλοι και το λοιπό προσωπικό αναγράφονται στην εκδιδόμενη κατά το ανωτέρω άρθρο ανακοίνωση, παρέχει δε αυτομάτως στις φορολογικές αρχές κράτους μέλους μία δυνάμει αυτού του άρθρου εκδοθείσα ανακοίνωση, ως προς τους μη περιλαμβανόμενους σ' αυτήν υπαλλήλους και λοιπό προσωπικό, καθώς και ως προς όσους οι Ευρωπαϊκές Κοινότητες αντιμετωπίζουν ως ανήκοντες στο λοιπό προσωπικό, το δικαίωμα να εφαρμόσουν το εθνικό φορολογικό τους δίκαιο;